Document ID: /roh_data/filtered/fineweb-2-filterrobots_roh.jsonl.gz/1462

Minisguard dals 29.10.2016
- Sonda, 29.10.2016, 17:40
Energia - senza na va nagut
En radund in mais votescha la Svizra, sche nus vulain vinavant electricitad d'ovras atomaras u betg. In avantatg da las ovras atomaras è, quellas produceschan di e notg electricitad. Co ch'igl è pussaivel che nus avain adina avunda electricitad declerainsa en il Minisguard.
Producir forza electrica sin giavisch
La damaun cura che tuts levan dovri blera forza electrica. Durant l’avantmezdi pli pauc e curt avant mezdi puspè dapli. Durant il di na dovri pia betg adina tuttina blera forza eclectica. I dovra pia ina pussaivladad da producir forza electrica sin giavisch. Quai fan ins cun lais da fermada. Ma co funcziunan quels indrizs? Il Minisguard sin via en in lai da fermada.